CELEX: 62021CN0353
Language: hu
Date: 2021-06-04 00:00:00
Title: C-353/21. P. sz. ügy: A Törvényszék (tizedik kibővített tanács) T-388/20. sz., Ryanair kontra Bizottság (Finnair I; Covid-19) ügyben 2021. április 14-én hozott ítélete ellen a Ryanair DAC által 2021. június 4-én benyújtott fellebbezés

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/18
            
         
      A Törvényszék (tizedik kibővített tanács) T-388/20. sz., Ryanair kontra Bizottság (Finnair I; Covid-19) ügyben 2021. április 14-én hozott ítélete ellen a Ryanair DAC által 2021. június 4-én benyújtott fellebbezés
      (C-353/21. P. sz. ügy)
      (2021/C 349/23)
      Az eljárás nyelve: angol
      
         Felek
      
      
         Fellebbező: Ryanair DAC (képviselők: E. Vahida és F.-C. Laprévote avocats, S. Rating abogado, I.-G. Metaxas-Maranghidis dikigoros és V. Blanc avocate)
      
         A többi fél az eljárásban: Európai Bizottság, Spanyol Királyság, Francia Köztársaság, Finn Köztársaság
      
         A fellebbező kérelmei
      
      A fellebbező azt kéri, hogy a Bíróság
      
                  —
               
               
                  helyezze hatályon kívül a megtámadott ítéletet;
               
            
                  —
               
               
                  mondja ki az EUMSZ 263. és EUMSZ 264. cikkel összhangban, hogy az SA.56809 (2020/N) – Finnország – A COVID-19: Finnair számára nyújtott állami hitelgarancia állami támogatásról szóló 2020. május 18-i C(2020) 3387 final bizottsági határozat érvénytelen;
               
            
                  —
               
               
                  kötelezze a Bizottságot saját költségeinek és a Ryanair részéről felmerült költségek viselésére, valamint kötelezze az elsőfokú eljárásba és a jelen fellebbezési eljárásba adott esetben beavatkozó feleket saját költségeik viselésére.
               
            
         Jogalapok és fontosabb érvek
      
      Fellebbezésének alátámasztására a fellebbező öt jogalapra hivatkozik.
      Első jogalap: a Törvényszék tévesen alkalmazta a jogot és nyilvánvalóan elferdítette a tényeket a fellebbezőnek az EUMSZ 107. cikk (3) bekezdése b) pontjánakmegsértésére alapított kereseti kérelmének elutasításával.
      Második jogalap: a Törvényszék tévesen alkalmazta a jogot a fellebbező azon kereseti kérelmének elutasításával, hogy igazolatlanul megsértették a hátrányos megkülönböztetés tilalmának elvét.
      Harmadik jogalap: a Törvényszék tévesen alkalmazta a jogot és nyilvánvalóan elferdítette a tényeket a fellebbezőnek a letelepedés szabadságának és a szolgáltatásnyújtás szabadságának megsértésére vonatkozó kereseti kérelmének elutasításával.
      Negyedik jogalap: a Törvényszék tévesen alkalmazta a jogot és nyilvánvalóan elferdítette a tényeket a hivatalos vizsgálati eljárás megindításának elmulasztása vonatkozásában.
      Ötödik jogalap: a Törvényszék tévesen alkalmazta a jogot és nyilvánvalóan elferdítette a tényeket az indokolási kötelezettség elmulasztása vonatkozásában.